Hang ha o simolla ka bolemi, o se o le kgwebong, mme o tshwanetse ho ba le lenane la matsete a hao. Ka nako e itseng o tla rata ho kopana le ba mokgatlo o adimisanang ka ditjhelete mabapi le ho thuswa ka tjhelete. Bao ba tla tshwanela ho batla ho tseba haholo ka wena le ka kgwebo ya hao.
Tlase mona ho teng ditheibole tseo o tshwanetseng ho ba le tsona (hammoho le kopi ya hao ya tokomane ya boitsebiso hammoho le ya molekane wa hao).
Ditaba tsena di bohlokwa. Ka mehla fana ka dintlha hohle moo o yang, moo molemi a hlahetseng teng, a holela teng le hore ho tlile jwang hore a kgahlwe ke bolemi, a qetelle o kene ka setotswana ho bona.
Ntlha ena e bohlokwa mabapi le dithuto tseo o tla kena ho tsona hore o rutwe ka puo eo o e utlwisisang.
Hopola hore jwalo ka molemi o tshwanela ho tsepamisa kelello boleming letsatsi le letsatsi. Ha eba o fela o ikemiseditse ka bolemi, o tlamehile ho ba masimong a hao ka mehla. Ba re, "Mahlo a monga masimo a nontsha sebata", hape "manyolo a matle ka ho fetisisa ke menyabuketso ya molemi masimong". Bolemi bo sebetsana le dintho tse phelang, mme di hloka ho elwa hloko ka mehla.
Na o dula polasing?
Ho seng jwalo, o bohole bo bokae le polasi?